S-5420/2020

Dómur

Mál þetta, sem dómtekið var 18. nóvember sl., er höfðað með ákæru, útgefinni af lögreglustjóranum á höfuðborgarsvæðinu 8. september 2020, á hendur I-kk-þgf K-kk-þgf Ó-kk-þgf, kt. [...], [...], fyrir eftirtalin hegningarlagabrot:

1. Þjófnað með því að hafa, aðfaranótt miðvikudagsins 27. febrúar 2019, brotist inn í húsnæði Ægisgarðs að Eyjarslóð 5 í Reykjavík, og stolið þaðan tveimur bjórkútum að verðmæti 58.000 kr., þremur pokum af humlum að verðmæti 75.000 kr., fimm stk. af kaffisýróp að verðmæti 15.000 kr., hljóðkerfishátalara að verðmæti 200.000 kr., kippu af Stout bjór að verðmæti 2.700 kr., tíu Finca las morar hvítvínsflöskum að verðmæti 15.000 kr., tveimur Morande hvítvínsflöskum að verðmæti 3.000 kr., tólf Finca las moras hvítvínsflöskum að verðmæti 5.400 kr., tíu stk. af Víking léttöl að verðmæti 1.200 kr., þremur kókflöskum að verðmæti 300 kr. og þrjú stk. af Krabbies að verðmæti 1.050 kr, allt að samtals verðmæti 376.650 kr.

Telst þetta varða við 244. gr. almennra hegningarlaga nr. 19/1940.

2. Þjófnað með því að hafa, sunnudaginn 16. júní 2019, stolið úr verslun Bónus að Fiskislóð 3 í Reykjavík, matvörum að samtals söluverðmæti 2.953 kr.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsingin verði skilorðsbundin. Þá krefst verjandi ákærða hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 3. september 2020, hefur ákærða sex sinnum áður verið gerð refsing fyrir brot gegn almennum hegningarlögum, lögum um ávana og fíkniefni og fyrir umferðarlagabrot en þar af hafa eftirgreind brot áhrif við ákvörðun refsingar í máli þessu, sbr. 5. tölul. 1. mgr. 70. gr. laga nr. 19/1940. Með dómi 4. maí 2016 var ákærða gert að sæta fangelsi í 24 mánuði fyrir fíkniefnalagabrot en þar af var 21 mánuður af refsivistinni skilorðsbundinn í fjögur ár. Með dómi 6. apríl 2017 var ákærða gert að sæta fangelsi í 23 mánuði, skilorðsbundið í þrjú ár, fyrir brot gegn 1. mgr. 106. gr. almennra hegningarlaga nr. 19/1940. Með þeim dómi var skilorðsbundin refsing eldri dóms frá 4. maí 2016 tekin upp og ákærða gerð refsing í einu lagi, sbr. 60. gr. laga nr. 19/1940. Með dómi 26. júní 2019 var ákærða svo gert að greiða sekt fyrir þjófnað, umferðarlagabrot og brot gegn lögum um ávana og fíkniefni. Þar sem brotin voru talin aðeins varða sektum var skilorð dóms frá 6. apríl 2017 látið halda sér með vísan til 60. gr. almennra hegningarlaga nr. 19/1940.

Þau brot sem ákærði er nú sakfelldur fyrir voru bæði framin fyrir uppsögu dóms frá 26. júní 2019 og verður ákærða því dæmdur hegningarauki vegna brotanna auk þess sem dæma verður upp skilorðshluta dómsins frá 6. apríl 2017 og dæma í einu lagi með þeim brotum sem ákærði er nú sakfelldur fyrir, sbr. 60. og 78. gr. almennra hegningarlaga nr. 19/1940.

Við mat á ákvörðun refsingar og hvort skilorðsbinda eigi refsingu ákærða er litið til þess að ákærði játaði skýlaust brot sín og iðrast mjög að hafa drýgt umrædd brot. Þá er einnig litið til þess er kom fram í máli verjanda ákærða að hann hafi verið í mikilli óreglu og neyslu ávana og fíkniefna en hann hafi nú snúið til betri vegar, sé hættur neyslu og hafi einnig lokið vímuefnameðferð. Ákærði búi nú á áfangaheimilinu Betra líf þar sem hann hafi verið til fyrirmyndar. Eins kom fram í máli verjanda að ákærði hafi nú sótt um nám, verið ötull í sjálfboðavinnu, sé að standa sig í lífinu og taki ábyrgð á fíknisjúkdómi sínum og stundi jafnframt heilsusamlegt líferni. Fær framangreint stoð í gögnum málsins. Þá er einnig við ákvörðun refsingar litið til þess sem að framan greinir að brot ákærða eru bæði hegningarauki við eldri dóm. Verður allt framangreint virt ákærða til málsbóta, sbr. 5., 8. og 9. tölul. 1. mgr. 70. gr. almennra hegningarlaga nr. 19/1940. Á hinn bóginn er ekki unnt að líta fram hjá því að ákærði á að baki sakarferil og er nú í annað sinn á stuttum tíma sakfelldur fyrir þjófnað og hefur ákærði því unnið til refsingar samkvæmt 244. gr. almennra hegningarlaga nr. 19/1940. Við ákvörðun refsingar er einnig litið til 255. gr. laga nr. 19/1940 þar sem um ítrekað auðgunarbrot er að ræða, sbr. einnig 71. gr. sömu laga.

Þegar virtir eru persónulegir hagir ákærða nú, sakarferill hans, sakarefni þessa máls, að teknu tilliti til hegningaraukasjónarmiða 78. gr. laga nr. 19/1940, og að virtum 60. og 77. gr. sömu laga, þykir refsing ákærða hæfilega ákveðin fangelsi í 24 mánuði en hins vegar þykir rétt, eins og hér stendur sérstaklega á, að fresta fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 137.640 krónur, að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf, saksóknarfulltrúi, fyrir K-kk-þf S-kk-þf E-kk-þf, aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf K-kk-nf Ó-kk-nf, sæti fangelsi í

24 mánuði

, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 137.640 krónur.

S-kvk-nf D-kvk-nf J-kvk-nf stuttum tíma sakfelldur fyrir þjófnað og hefur ákærði því unnið til refsingar samkvæmt 244. gr. almennra hegningarlaga nr. 19/1940. Við ákvörðun refsingar er einnig litið til 255. gr. laga nr. 19/1940 þar sem um ítrekað auðgunarbrot er að ræða, sbr. einnig 71. gr. sömu laga.

Þegar virtir eru persónulegir hagir ákærða nú, sakarferill hans, sakarefni þessa máls, að teknu tilliti til hegningaraukasjónarmiða 78. gr. laga nr. 19/1940, og að virtum 60. og 77. gr. sömu laga, þykir refsing ákærða hæfilega ákveðin fangelsi í 24 mánuði en hins vegar þykir rétt, eins og hér stendur sérstaklega á, að fresta fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 137.640 krónur, að meðtöldum virðisaukaskatti.

Af hálfu ákæruvaldsins flutti málið G-kvk-nf R-kvk-nf S-kvk-nf, saksóknarfulltrúi, fyrir K-kk-þf S-kk-þf E-kk-þf, aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, I-kk-nf K-kk-nf Ó-kk-nf, sæti fangelsi í

24 mánuði

, en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 137.640 krónur.

S-kvk-nf D-kvk-nf J-kvk-nf